Jelaskan Pengkelasan dari Ankylosaurus dalam bahasa melayu

Brown menganggap Ankylosaurus begitu berbeza sehingga dia menjadikannya genus taip bagi keluarga baru, Ankylosauridae (ahlinya yang dikenali sebagai ankylosaurids), bercirikan tengkorak segi tiga besar, leher pendek, belakang keras, badan lebar, dan memiliki osteoderms. Dia turut menkelaskan Palaeoscincus (yang diketahui hanya melalui gigi), dan Euoplocephalus (ketika itu hanya diketahu melalui serpihan tengkorak dan osteoderms) sebagai sebahagian ahli keluarga tersebut. Akibat hanya serpihan yang ada, Brown tidak dapat membezakan sepenuhnya antara Euoplocephalus dan Ankylosaurus. Hanya memiliki sebilangan kecil ahli, tidak sempurna untuk perbandingan, dia percaya bahawa kumpulan tersebut merupakan sebahagian dari suborder Stegosauria. Pada tahun 1923, Osborn mencipta nama Ankylosauria (ahlinya yang dipanggil ankylosaurs atau ankylosaurians), dengan itu meletakkan ankylosaurids dalam suborder mereka sendiri.

Ankylosauria dan Stegosauria kini dikelompokkan bersama dalam clade Thyreophora. Kumpulan ini pertama kali muncul pada zaman Sinemurian, dan kekal selama 135 juta tahun berikutnya, sehingga lenyap pada zaman Maastrichtian. Mereka tersebar luas dan mendiami julat persekitaran yang luas. Apabila spesimen yang lebih lengkap dan genera baru telah dijumpai, theori mengenai perkaitan sesama ankylosaurian telah menjadi lebih rumit, dan hipothesis sering kali berubah antara kajian. Tambahan pada Ankylosauridae, Ankylosauria telah dipecahkan lagi kepada keluarga Nodosauridae, dan kadang kala Polacanthidae (keluarga ini ketiadaan belantan ekor). Ankylosaurus dianggap sebagai sebahagian dari subfamily Ankylosaurinae (ahlinya dikenali sebagai ankylosaurines) dalam Ankylosauridae. Ankylosaurus kelihatannya lebih berkait rapat dengan Anodontosaurus dan Euoplocephalus. cladogram berikut berdasarkan analisa philogenetik 2015 mengenai Ankylosaurinae yang dilakukan oleh Arbour dan Currie:

Oleh kerana Ankylosaurus dan ankylosaurids Amerika Utara Akhir Cretaceous lain dikelompokkan bersama genera Asia (dalam satu Puak (biologi) yang pengarang namakan Ankylosaurini), Arbour dan Currie mencadangkan bahawa ankylosaurids Amerika Utara sebelumnya telah pupus menjelang zaman penghujung Albian atau zaman Cenomanian pada Pertengahan Cretaceous. Ankylosaurids dengan itu kembali menkoloni Amerika Utara dari Asia semasa zaman Campanian atau Turonian pada Akhir Cretaceous, dan berpecah kembali di sana semula, mendorong pada genera seperti Ankylosaurus, Anodontosaurus, dan Euoplocephalus. Ini menjelaskan ruang selama 30 juta tahun dalam rekod fosil ankylosaurids Amerika Utara antara zaman ini.